মানবতার সেবায় উৎসর্গীকৃত প্রাণ
ফেডারেশন অফ বাংলাদেশ চেম্বার অফ কমার্স অ্যান্ড ইন্ডাস্ট্রির (এফবিসিসিআই) সাবেক সভাপতি, নর্থ সাউথ বিশ্ববিদ্যালয়ের প্রতিষ্ঠাতা চেয়ারম্যান, রোটারির সাবেক গভর্নর ইফতেখারুল আলমের প্রথম মৃত্যুবার্ষিকী আজ।

ইফতেখারুল আলম ১৯২৭ সালের ১৩ অক্টোবর ভারতের মেদিনীপুরে এক সম্ভ্রান্ত মুসলিম পরিবারে জন্মগ্রহণ করেন। তিনি কলকাতার প্রেসিডেন্সি কলেজ থেকে অনার্স নিয়ে স্নাতক ডিগ্রি অর্জন করেন। তিনি তৎকালীন পূর্ব পাকিস্তানের চলচ্চিত্র জগতে অগ্রণী ভূমিকা পালন করেছিলেন। তিনিই এ দেশের প্রথম রঙিন চলচ্চিত্র এবং প্রথম সিনেমাস্কোপ চলচ্চিত্র নির্মাণ করেছিলেন। তার প্রযোজিত চলচ্চিত্রগুলো জাতীয় চলচ্চিত্র পুরস্কার অর্জন করেছে। এছাড়াও তিনি ফিল্ম ইন্ডাস্ট্রির লাইফটাইম অ্যাচিভমেন্ট অ্যাওয়ার্ড পেয়েছেন।

ইফতেখারুল আলম বাংলাদেশে বেসরকারি বিশ্ববিদ্যালয় প্রতিষ্ঠার উদ্যোগ গ্রহণ করে সফল হন। তিনি দেশের প্রথম বেসরকারি বিশ্ববিদ্যালয় নর্থ সাউথ বিশ্ববিদ্যালয়ের প্রতিষ্ঠাতা চেয়ারম্যান। বাংলাদেশ জাতীয় পোলিও প্লাস কমিটির চেয়ারম্যান ছিলেন তিনি। এ কমিটির উদ্যোগে ২০০০ সালের আগস্টে দেশ পোলিওমুক্ত হয়।







বাংলাদেশের বাণিজ্য ও শিল্প উন্নয়নে ইফতেখারুল আলমের অবদানকে বিভিন্নভাবে স্বীকৃতি দেয়া হয়েছে। তিনি ১৯৮০-৮১ সালে ফেডারেশন অফ বাংলাদেশ চেম্বারস অফ কমার্স অ্যান্ড ইন্ডাস্ট্রির সভাপতির দায়িত্ব পালন করেছেন। বাংলাদেশ এমপ্লয়ার্স ফেডারেশনের সভাপতি হিসেবেও দায়িত্ব পালন করেছেন তিনি।




ইফতেখারুল আলম বাংলাদেশ রেড ক্রিসেন্ট সোসাইটি এবং বাংলাদেশ হার্ট ফাউন্ডেশনের আজীবন সদস্য ছিলেন। তিনি ঢাকা আহসানিয়া মিশনের পরিচালনা পর্ষদেরও সদস্য ছিলেন। স্কাউটিং আন্দোলনে অবদানের জন্য তাকে ‘সিলভার টাইগার’ পদকে ভূষিত করা হয়েছে।
ইফতেখারুল আলম আর্ত-মানবতার সেবায় নিজের জীবন উৎসর্গ করে গেছেন। গত বছর ৫ জানুয়ারি ৯১ বছর বয়সে তিনি মৃত্যুবরণ করেন। আজ প্রথম মৃত্যুবার্ষিকীতে তার প্রতি আমরা শ্রদ্ধা নিবেদন করছি।
ফওজিয়া নাজ : ব্যবসায়ী

ফেডারেশন অফ বাংলাদেশ চেম্বার অফ কমার্স অ্যান্ড ইন্ডাস্ট্রির (এফবিসিসিআই) সাবেক সভাপতি, নর্থ সাউথ বিশ্ববিদ্যালয়ের প্রতিষ্ঠাতা চেয়ারম্যান, রোটারির সাবেক গভর্নর ইফতেখারুল আলমের প্রথম মৃত্যুবার্ষিকী আজ।

ইফতেখারুল আলম ১৯২৭ সালের ১৩ অক্টোবর ভারতের মেদিনীপুরে এক সম্ভ্রান্ত মুসলিম পরিবারে জন্মগ্রহণ করেন। তিনি কলকাতার প্রেসিডেন্সি কলেজ থেকে অনার্স নিয়ে স্নাতক ডিগ্রি অর্জন করেন। তিনি তৎকালীন পূর্ব পাকিস্তানের চলচ্চিত্র জগতে অগ্রণী ভূমিকা পালন করেছিলেন। তিনিই এ দেশের প্রথম রঙিন চলচ্চিত্র এবং প্রথম সিনেমাস্কোপ চলচ্চিত্র নির্মাণ করেছিলেন। তার প্রযোজিত চলচ্চিত্রগুলো জাতীয় চলচ্চিত্র পুরস্কার অর্জন করেছে। এছাড়াও তিনি ফিল্ম ইন্ডাস্ট্রির লাইফটাইম অ্যাচিভমেন্ট অ্যাওয়ার্ড পেয়েছেন।

ইফতেখারুল আলম বাংলাদেশে বেসরকারি বিশ্ববিদ্যালয় প্রতিষ্ঠার উদ্যোগ গ্রহণ করে সফল হন। তিনি দেশের প্রথম বেসরকারি বিশ্ববিদ্যালয় নর্থ সাউথ বিশ্ববিদ্যালয়ের প্রতিষ্ঠাতা চেয়ারম্যান। বাংলাদেশ জাতীয় পোলিও প্লাস কমিটির চেয়ারম্যান ছিলেন তিনি। এ কমিটির উদ্যোগে ২০০০ সালের আগস্টে দেশ পোলিওমুক্ত হয়।